जीएम फूड के मसले पर सरकार के ढुलमुल रवैये से देश के नागरिकों का स्वास्थ्य बड़े जोखिम का सामना कर रहा है। समय-समय पर स्वतंत्र संस्थाओं के मार्केट सर्वे में पाया गया है कि बहुत से पैकेटबंद खाने और बेबी फूड में जीमएम उत्पादों का इस्तेमाल किया गया है जो कि अवैध है। हाल ही में तमाम नागरिक संगठनों ने इस मुद्दे पर खाद्य सुरक्षा एवं मानक प्राधिकरण (एफएसएसएआई) के उच्चाधिकारियों से मिलकर कार्रवाई की मांग की पर उन्हें संतोषजनक जवाब नहीं मिला।